
Për disa ndryshime dhe shtesa në vendimin nr.560, datë 23.10.2000 të KëshilLit të Ministrave “Për miratimin e projektit pilot për përfshirjen e spitalit të Durrësit në skemën e sigurimeve të kujdesit shëndetësor”, të ndryshuar

Në mbështetje të nenit 100 të Kushtetutës, të neneve 24 e 36 të ligjit nr.7870, datë 13.10.1994 “Për sigurimet shëndetësore në Republikën e Shqipërisë”, të ndryshuar, dhe të neneve 124 e 128 të ligjit nr.8485, datë 12.5.1999 “Kodi i Procedurave Administrative i Republikës së Shqipërisë”, me propozimin e Ministrit të Shëndetësisë, Këshilli i Ministrave

Vendosi:

Në vendimIn nr.560, datë 23.10.2000 të Këshillit të Ministrave, të ndryshuar, të bëhen këto ndryshime e shtesa:
1. Paragrafi i shtatë i pikës 3 ndryshohet, si më poshtë vijon:
“Shpërblimi i punonjësve të bëhet me vendim të këshillit administrativ të ISKSH-së, sipas propozimit të bordit të spitalit të Durrësit”.
2. Në nenin 12 të statutit, që i bashkëlidhet vendimit, të bëhen shtesa dhe ndryshimi, si më poshtë vijon:
a) Pas shkronjës “p” shtohet shkronja “q”, me këtë përmbajtje:
“q) Bordi i propozon këshillit administrativ të ISKSH-së ndryshime në pagat e punonjësve, si dhe shtesat mbi pagë.”.
b) Shkronja “i” ndryshohet, si më poshtë vijon:
“i) Miraton mënyrën e përdorimit të të ardhurave.”.
Ky vendim hyn në fuqi pas botimit në Fletoren Zyrtare dhe i shtrin efektet nga data 13.4.2006.

